नई दिल्ली: देश में अगस्त में थोक मूल्य सूचकांक (डब्ल्यूपीआई) पर आधारित महंगाई दर घटकर 4.53 फीसदी रह गई है. यह दर जुलाई में 5.09 फीसदी थी. वाणिज्य मंत्रालय के शुक्रवार को जारी आंकड़ों से यह जानकारी मिली. खुदरा महंगाई के बाद अगस्त में थोक महंगाई दर (डब्लूपीआई) भी घटी है. अगस्त में खुदरा महंगाई दर 10 माह के निचले स्तर पर पहुंच गई. अगस्त में खुदरा महंगाई 3.7 फीसदी पर रही है. यह जुलाई के मुकाबले काफी कम है. जुलाई में यह 4.2 फीसदी के स्तर पर रही थी.